આ નિર્ણયનો મુખ્ય ઉદ્દેશ્ય નોટબંદીને કારણે મુશ્કેલી વેઠી રહેલા ખેડૂતોને રવી પાકના ઉત્પાદન માટે સરળ ખેડૂત લોન આપવાનો છે. આ માટે સરકાર નાબાર્ડ દ્વારા સહકારી બેંકોને વધારે પૈસા આપવશે. સાથે જ વ્યાજ માફીનો ફાયદો સહકારી બેંક હાલના નાણાકિય વર્ષમાં પણ ખેડૂતોને આપશે. આ નિર્ણયથી સરકારી ખજાના પર લગભગ 1060 કરોડ રૂપિયાનો બોજો પડશે. ખેડૂતો માટે લોન પર માફી માટે વર્ષ 2016-17માં ફાળવેલા 15 હજાર કરોડ રૂપિયા હાલમાં જ ખર્ચ થઇ ચૂક્યા છે.